U 24 sata u RH 37 oboljelo od korone, ukupan broj je 1741

Korona virus se pojavio u jednom privatnom domu za starije u Zagrebu, gdje je zaraženo troje ljudi, ali još nije poznato kako je korona ušla u dom i tko je sve zaražen

<p>Većina županija od jutros je objavila da nemaju <strong>novooboljelih</strong>, osim Zagreba, Splita, Krapine i Šibenika, a nacionalni Stožer za civilnu zaštitu objavio je da je u zadnja 24 sata u Hrvatskoj 37 novooboljelih od korone, što je ukupno 1741 oboljelih dosad. Preminulo je troje ljudi od jučer.</p><p>Korona virus se pojavio u jednom <strong>privatnom domu</strong> za starije u Zagrebu, gdje je zaraženo troje ljudi, ali još nije poznato kako je korona ušla u dom i tko je sve zaražen.</p><p><strong>POGLEDAJTE VIDEO</strong></p><p>Od preminulih jedna je osoba u Splitu, jedan u Dubrovniku, te još jedan oboljeli koji je bio u bolnici u Zagrebu i svi su imali ranijih zdravstvenih problema.</p><p>Na respiratoru je 31 pacijent, što je dvoje manje nego dan ranije. Jedan je preminuo, a jedan je pacijent skinut s respiratora.</p><p>- Dva štićenika doma za starije u Zagrebu sa <strong>simptomima</strong> bili su prevezeni u infektivnu kliniku, a potom i treći - rekao je <strong>Krunoslav Capak</strong>, na pitanje da komentira proboj korona virusa u jedan privatni dom za starije u Zagrebu.</p><p>Dakle, zaraženi su <strong>štićenici</strong> i nitko od osoblja, a riječ je o domu koji ima 30 štićenika. Tijekom dana svim štićenicama bit će uzeti brisevi, a Capak je istaknuo da je situacija u tom domu pod kontrolom.</p><p>Na novinarsko pitanje potvrdio je da vlasnik doma ima tri doma za starije u svom vlasništvu.</p><p>Naveo je da se malo pogoršala situacija u kninskoj bolnici, ali da je i tamo sve pod kontrolom. Naime, zaraženo je nešto više medicinskog osoblja.</p><p>- Najprije je bilo samo na fizikalnom odjelu, a onda i na internom. <strong>Epidemiolozi</strong> su trajno tamo prisutni. Točno je da ima više zdravstvenih djelatnika koji su pozitivni. Sreća je da na ovom palijativnom djelu nema pozitivnih - rekao je Capak.</p><p>Krunoslav Capak je demantirao informaciju da je dozvoljen izlazak iz <strong>karantene</strong> za Murter i Betinu.</p><p>- Nacionalni stožer je podržao odluku<strong> lokalnog stožera</strong> o karanteni. To se pokazalo jako dobrim jer je tamo bilo 30-ak ljudi i pokazalo se da je većina pozitivna. Kada budemo sigurni da nema lokalne transimisije onda će ići odluka o izlasku iz karantene. I danas su uzeti neki nalazi, rezultati će biti sutra. O karanteni će odlučiti tamošnji stručnjaci - rekao je Capak.</p><p><strong>Davor Božinović</strong> je komentirao pravoslavnog svećenika koji je držao mise u <strong>Daruvaru</strong> i najavio držanje mise za pravoslavni Uskrs. Naveo je da je dobio tu informaciju i da će taj slučaj riješiti nadležene lokalne inspekcije.</p><p>Također je objasnio i činjenicu da za par dana ističu mjere i što dalje.</p><p>- U ovom trenutku treba biti realan i reći da još nije nije vrijeme za popuštanje mjera. Hrvatska je po brojkama vjerojatno jedinstvena, nije doopustila<strong> eksponencijalni</strong> rast. Možda se može razmišljati na koje razdoblje se neke mjere mogu produžiti, ali moramo sačuvati pozitivnu <strong>epidemiološki</strong> situaciju jer mora biti jasno da svako popuštanje istovremeno znači i povećanje broja <strong>oboljelih</strong>. Nama treba jedno vrijeme struka obično inzistira 5 do 7 dana, da imamo smanjenje broja oboljelih kako bismo mogli razmišljati o popuštanju - istaknuo je Božinović.</p><p><strong>POGLEDAJTE VIDEO: </strong></p>